હાલ રશિયામાં રમાઈ રહેલી ફિફા ફૂટબોલ વર્લ્ડ કપ સ્પર્ધા માટે દુનિયાભરમાં રોમાંચ છવાયેલો છે. ભારત પણ એમાંથી બાકાત નથી, પરંતુ ક્રિકેટ જેટલો નથી. વર્તમાન વિશ્વકપ સ્પર્ધામાં રમતી 32 ટીમોમાં તો ઠીક, પણ વિશ્વમાં ટોચની 90 ટીમોમાં પણ ભારતનો નંબર નથી. ભારત હાલ 97મા નંબરે છે. ફૂટબોલની રમતમાં વિશ્વ સ્તરે ભારતનું રેન્કિંગ નબળું છે, પરંતુ રશિયા-2018 સ્પર્ધાની મેચોની ટિકિટો ખરીદવામાં ભારતીયો ઘણો ઉત્સાહ બતાવી રહ્યા છે.